L 290/442
EL
Επίσημη Εφημερίδα της Ευρωπαϊκής Ένωσης
10.11.2022
Η ακολουθία δοκιμών για τη βραχεία διαδικασία δοκιμής τύπου 1, η οποία περιγράφεται στα σημεία 3.4.2, 3.4.3 και 3.4.4.2 του παρόντος παραρτήματος, καθώς και το αντίστοιχο προφίλ κατάστασης φόρτισης του REESS, παρουσιάζονται στο σχήμα Α8 προσ.
1/7 του προσαρτήματος 1 του παρόντος παραρτήματος.
3.4.2.
Προετοιμασία Το όχημα προετοιμάζεται σύμφωνα με τις διαδικασίες του σημείου 3 του προσαρτήματος 4 του παρόντος παραρτήματος.
3.4.3.
Επιλογή τρόπου λειτουργίας επιλέξιμου από τον οδηγό Για οχήματα τα οποία διαθέτουν τρόπο λειτουργίας επιλέξιμο από τον οδηγό, ο τρόπος λειτουργίας που χρησιμοποιείται στη δοκιμή επιλέγεται σύμφωνα με το σημείο 4 του προσαρτήματος 6 του παρόντος παραρ­ τήματος.
3.4.4.
Διαδικασίες δοκιμής τύπου 1 για PEV
3.4.4.1.
Διαδικασία δοκιμής τύπου 1 διαδοχικών κύκλων
3.4.4.1.1.
Ίχνος ταχύτητας και διαλείμματα Η δοκιμή διενεργείται μέσω οδήγησης διαδοχικών κύκλων της εφαρμοστέας δοκιμής έως ότου επιτευχθεί το κριτήριο διακοπής σύμφωνα με το σημείο 3.4.4.1.3 του παρόντος παραρτήματος.
Επιτρέπονται διαλείμματα για τον οδηγό και/ή τον χειριστή μόνο μεταξύ των κύκλων δοκιμής και σύμφωνα με τον μέγιστο χρόνο διαλείμματος διάρκειας 10 λεπτών.
Κατά τη διάρκεια του διαλείμματος απενεργοποιείται το σύστημα μετάδοσης ισχύος.
3.4.4.1.2.
Μέτρηση ρεύματος και τάσης των REESS Από την έναρξη της δοκιμής έως ότου επιτευχθεί το κριτήριο διακοπής, το ηλεκτρικό ρεύμα όλων των REESS μετράται σύμφωνα με το προσάρτημα 3 του παρόντος παραρτήματος και η ηλεκτρική τάση προσδιορίζεται σύμφωνα με το προσάρτημα 3 του παρόντος παραρτήματος.
3.4.4.1.3.
Κριτήριο διακοπής Το κριτήριο διακοπής επιτυγχάνεται όταν το όχημα υπερβεί την προβλεπόμενη ανοχή ίχνους ταχύτητας όπως προσδιορίζεται στο σημείο 2.6.8.3.1.2 του παραρτήματος Β6 για τουλάχιστον 4 συνεχόμενα δευτερόλεπτα.
Το όργανο επιτάχυνσης απενεργοποιείται .
Μέσω του συστήματος πέδησης, το όχημα ακινητοποιείται μέσα σε διάστημα 60 δευτερολέπτων.
3.4.4.2.
Βραχεία διαδικασία δοκιμής τύπου 1
3.4.4.2.1.
Ίχνος ταχύτητας Η βραχεία διαδικασία δοκιμής τύπου 1 αποτελείται από δύο δυναμικά τμήματα (DS1 και DS2) σε συνδυασμό με δύο τμήματα σταθερής ταχύτητας (CSSM και CSSE) όπως φαίνεται στο σχήμα A8/2.
Σχήμα A8/2 Ίχνος ταχύτητας στη βραχεία διαδικασία δοκιμής τύπου 1